แนวโน้ม SET เช้าขึ้นต่อ รับดัชนีเชื่อมั่นสหรัฐเพิ่ม – น้ำมันพุ่งหนุนหุ้นพลังงาน
โบรกมองตลาดหุ้นไทยวันนี้ปรับตัวขึ้นตามตลาดต่างประเทศ ขานรับดัชนีความเชื่อมั่นผู้บริโภคสหรัฐฯเดือนธ.ค.เพิ่มขึ้น อีกทั้งราคาน้ำมันปรับขึ้นหนุนหุ้นกลุ่มพลังงาน พร้อมให้แนวต้าน 1,615-1,620 จุด แนวรับ 1,600-1,605 จุด
โบรกมองตลาดหุ้นไทยวันนี้ปรับตัวขึ้นตามตลาดต่างประเทศ ขานรับดัชนีความเชื่อมั่นผู้บริโภคสหรัฐฯเดือนธ.ค.เพิ่มขึ้น อีกทั้งราคาน้ำมันปรับขึ้น จากสต็อกน้ำมันสหรัฐฯลดลง หนุนหุ้นกลุ่มพลังงานดันดัชนี พร้อมให้แนวต้าน 1,615-1,620 จุด แนวรับ 1,600-1,605 จุด
22 ธ.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าปรับตัวขึ้นตามทิศทางตลาดหุ้นอื่นในภูมิภาคเอเชียที่ช่วงเช้านี้เปิดมาปรับตัวขึ้นตามตลาดหุ้นสหรัฐฯเมื่อคืน ขานรับการรายงานดัชนีความเชื่อมั่นผู้บริโภคสหรัฐฯเดือนธ.ค. 65 ที่ออกมาเพิ่มขึ้น
ขณะเดียวกันมีปัจจัยหนุนต่อหุ้นกลุ่มพลังงานจากราคาน้ำมันที่ปรับเพิ่มขึ้น หลังสหรัฐฯรายงานสต็อกน้ำมันออกมาต่ำกว่าคาด และในช่วงนี้อาจเห็นการทำ Window dressing ปิด NAV ช่วงปลายปี ช่วยหนุนดัชนีได้เช่นกัน
อย่างไรก็ตามยังคงมีปัจจัยกดดันในด้านเศรษฐกิจอยู่ โดยเฉพาะความกังวลการชะลอตัวของเศรษฐกิจที่อาจจะมีผลกดดันต่อตลาดหุ้นในบางช่วงได้
โดยให้แนวต้าน 1,615-1,620 จุด แนวรับ 1,600-1,605 จุด